CPALL ยื่นเรื่องขายหุ้น MAKRO บางส่วนกับ ก.ล.ต. แล้ว!
CPALL ได้ยื่นแบบแสดงรายการข้อมูลการเสนอขายหลักทรัพย์ MAKRO ต่อ ก.ล.ต. เพื่อเสนอขายหุ้นบางส่วนที่ถือใน MAKRO
20 พ.ค. 2558

ผู้สื่อข่าวรายงานว่า บริษัท ซีพีออลล์ จำกัด (มหาชน) หรือ CPALL ได้แจ้งตลาดหลักทรัพย์แห่งประเทศไทยวานนี้ (19 พ.ค.) ว่าบริษัทมีความประสงค์ที่จะเสนอขายหุ้นบางส่วนที่บริษัทถืออยู่ในบริษัท สยามแม็คโคร จำกัด (มหาชน) หรือ MAKRO ต่อประชาชนทั่วไป ซึ่งบริษัทได้ยื่นแบบแสดงรายการข้อมูลการเสนอขายหลักทรัพย์ และร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้วในวันที่ 19 พ.ค. 58
โดยนักลงทุนที่สนใจสามารถศึกษารายละเอียดเพิ่มเติมเกี่ยวกับการเสนอขายหุ้นสามัญของ MAKRO ที่บริษัท ถืออยู่เดิมจากแบบแสดงรายการข้อมูลของ MAKRO ที่บริษัทได้ยื่นไว้ต่อสำนักงาน ก.ล.ต. ที่ www.sec.or.th
ทั้งนี้ภายหลังการเสนอขายหุ้นสามัญเดิมของ MAKRO ที่บริษัทถืออยู่ บริษัทจะยังคงเป็นผู้ถือหุ้นรายใหญ่และผู้มีอำนาจควบคุมใน MAKRO ต่อไป